Νορμπέρ Ρατσιραχονάνα

Ο Νορμπέρ Ρατσιραχονάνα (Norbert Lala Ratsirahonana, 1938-) είναι πολιτικός από τη Μαδαγασκάρη, που χρημάτισε πρωθυπουργός του νησιωτικού κράτους και προσωρινός πρόεδρος από το 1996 ως το 1997.

 Πολιτική καριέρα 
Γεννήθηκε στην Αντσιρανάνα, στις 18 Νοεμβρίου του 1938. Ίδρυσε και έγινε πρόεδρος του Κόμματος «Κρίνεστε από το Έργο σας» (Asa Vita no Ifampitsarana). Το εν λόγω κόμμα ήταν αντίθετο προς τον πρόεδρο Ντιντιέ Ρατσιράκα. Ο ίδιος ο Ρατσιραχονάνα και το κόμμα του ανήκαν στο συνασπισμό που εξέλεξε τον Αλμπέρ Ζαφί στην προεδρία, το 1993. Με την εκλογή του Ζαφί, διορίστηκε ως πρόεδρος του Ανωτάτου Συνταγματικού Δικαστηρίου.

 Πρωθυπουργός και προσωρινός πρόεδρος 
Ο Πρόεδρος Ζαφί διόρισε πρωθυπουργό το Ρατσιραχονάνα στις 28 Μαΐου του 1996. Λίγο αργότερα ο Ζαφί καθαιρέθηκε από το Κοινοβούλιο έπειτα από πρόταση μομφής. Στις 5 Σεπτεμβρίου του 1996 ο δικαστικός έγινε και προσωρινός πρόεδρος. Στον πρώτο γύρο των προεδρικών εκλογών, που διεξήχθησαν στις 3 Νοεμβρίου του 1996, ήρθε 4ος λαμβάνοντας ποσοστό 10,14% των ψήφων, με πρώτους τους Ρατσιράκα, Ζαφί και Εριζό Ραζαφιμαχαλέο.«Rapport de la Mission d’Observation de l’Élection Présidentielle du 29 décembre 1996 (2è tour)»  αρχείο PDF , democratie.francophonie.org .Elections in Madagascar, African Elections Database. Στον δεύτερο γύρο των προεδρικών εκλογών του 1996 ο Ρατσιραχονάνα υποστήριξε το Ζαφί. Ωστόσο, πρόεδρος εξελέγη ο Ρατσιράκα στις 29 Δεκεμβρίου, με οριακή πλειοψηφία.Philip M. Allen, «Madagascar: Impeachment as Parliamentary Coup d'Etat», in Checking Executive Power: Presidential Impeachment in Comparative Perspective (2003), ed. Jody C. Baumgartner, Naoko Kada, σελ. 91. ISBN 0-275-97927-X Στις 9 Φεβρουαρίου του 1997 ορκίστηκε πρόεδρος ο Ρατσιράκα και τερματίστηκε η θητεία του Ρατσιραχονάνα στο ύπατο αξίωμα. Έπειτα από 12 ημέρες αντικαταστάθηκε και ως πρωθυπουργός. Το κόμμα AVI έγινε στη συνέχεια το κυριότερο αντιπολιτευόμενο κόμμα, παρά την αποδυνάμωσή του. Στις βουλευτικές εκλογές του 1998 κέρδισε μόνο 13 επί συνόλου 150 εδρών στο Κοινοβούλιο.

 Μετέπειτα πολιτική δράση 
Το 1997 ο δικαστικός έγινε πρόεδρος της Εθνικής Εκτελεστικής Επιτροπής του συνασπισμού της Αντιπολίτευσης με την ονομασία «Πανόραμα».«Opposition coalition appoints leaders, reaffirms policy», Εθνική Μαλαγασική Ραδιοφωνία, 20-9-1997.

Το 2001 ο Ρατσιραχονάνα απέσυρε την υποψηφιότητά του για τις προεδρικές εκλογές του 2001 και υποστήριξε την υποψηφιότητα του Μαρκ Ραβαλομανάνα.Richard Cornwell, «Madagascar: Stumbling at the first hurdle?» , ISS Φύλλο 68, Απρίλιος 2003 (αρχείο PDF).

Διορίστηκε «απεσταλμένος» του προέδρου επί προεδρίας Ραβαλομανάνα. Το 2006 παραιτήθηκε και τον Αύγουστο της ίδιας χρονιάς ανακοίνωσε την υποψηφιότητά του για το προεδρικό αξίωμα.«Former Madagascar PM to run for president», Reuters (IOL), 12-8-2006. Σύμφωνα με τα επίσημα αποτελέσματα, στις προεδρικές εκλογές του Δεκεμβρίου του 2006 έλαβε 4,22% των ψήφων και ήρθε 5ος.2006, αποτελέσματα προεδρικών εκλογών  από το Ανώτατο Συνταγματικό Δικαστήριο .

 Παραπομπές 

Ρατσιραχονανα
Κατηγορία:Αρχηγοί κράτους της Μαδαγασκάρης